میانگەو یاۋنەری و چاپەمەنی هێزەکێ پارێزنای گەلی-(هه‌په‌گه‌)، جەی بارەۋە ۋەڵاکریاش دان و ئاشکراش کەردەن:
"جە ۱۱/۱۲/۲۰۱۸ی سەعات ۲۱:۰۰ شەۋێ، جە بەردەۋامی هەڵمەتو سەرکەوتەی شۆڕشگێڵی جە هەرێم-و سەرحەدی گەریلاکێشان چالاکیشان ئەنجام دان. چالاکییەکە جە ناوچەو كرێ كۆرێ کە سه‌ر به‌ پارێزگەو ئیدر-یەن ئەنجام دریان و گەریلا یەکینێ لەشکری سپا داگیرکەرەکەو تورکیاش کەردەن ئامانج و جەئاکامشەنە فەرماندەو یەکینەکەی کوشیان و چنڎین سەربازێ بریندارێ بینێ، بەڵام ژمارەی تەمامشان نەزانیان".
"هاموەخت ماشینێ سەربازی جە جۆرو جەمسه‌ (Cemse)ی کە سەربازە سەرنشینەکێش بەنیازێ بیێنێ هامکاری یەکینەکەی بکەرانە، جەلاو گەریلاکانەۋە دریانش ۋنە. جە ئەنجامەنە زیانی مادی و گیانی جە ماشینەکەی و سەرنشینەکانش دریان، بەڵام نەزانیان دوژمن چنڎ کوشتێ وبریندارێش دێنێ. دماتەر دوژمن بێسەروبەرانە ناوچەکەش تۆپۋاران کەردەن. هەم جە چالاکییەکەنە و هەم جە تۆۋارانەکەنە گەریلاکێ هەپەگەی بێزیانێ بیێنێ و بە سڵامەتی جە ناوچەکەشان ئاستەن جیا".
